Kun Jeesus kaupungista lähtiessään kulki tulliaseman ohi, -
hän näki Matteus-nimisen miehen istuvan siellä.
Jeesus sanoi hänelle: "Seuraa minua", -
ja hän nousi ja lähti seuraamaan Jeesusta.
Jeesus oli sitten aterialla hänen kodissaan.
Sinne tuli myös useita publikaaneja ja muita syntisiä, -
ja he aterioivat Jeesuksen ja hänen opetuslastensa kanssa.
Tämän nähdessään fariseukset sanoivat Jeesuksen opetuslapsille: -
"Kuinka teidän opettajanne syö yhdessä publikaanien ja -
muiden syntisten kanssa!" Jeesus kuuli sen ja sanoi: -
"Eivät terveet tarvitse parantajaa, vaan sairaat.
Menkää ja tutkikaa, mitä tämä tarkoittaa: -
'Armahtavaisuutta minä tahdon, en uhrimenoja.'
En minä ole tullut kutsumaan hurskaita, vaan syntisiä."
Sitten Johanneksen opetuslapset tulivat Jeesuksen luo. He sanoivat: -
"Meille ja fariseuksille paastoaminen on tärkeää.
Miksi sinun opetuslapsesi eivät paastoa?"
Jeesus vastasi heille: "Eivät kai häävieraat voi surra silloin, -
kun sulhanen vielä on heidän kanssaan!
Vielä tulee sekin aika, jolloin sulhanen on poissa, ja silloin he paastoavat.
Ei kukaan ota kutistamattomasta kankaasta paikkaa vanhaan viittaan.
Viitta repeää sellaisen paikan vierestä, ja reikä on entistä pahempi.
Eikä uutta viiniä lasketa vanhoihin leileihin.
Silloinhan nahka halkeaa, viini valuu maahan ja leilit ovat pilalla.
Ei, uusi viini lasketaan uusiin leileihin.
Silloin molemmat säilyvät."
Kun Jeesus vielä puhui heille, sinne tuli eräs synagogan esimies.
Hän kumartui maahan Jeesuksen edessä ja sanoi: -
"Tyttäreni on kuollut juuri äsken, -
mutta tule ja pane kätesi hänen päälleen, niin hän virkoaa."
Jeesus nousi ja lähti miehen mukaan, ja opetuslapset seurasivat häntä.
Silloin Jeesusta lähestyi muuan nainen, -
jota kaksitoista vuotta oli vaivannut verenvuoto.
tuli Jeesuksen taakse ja kosketti hänen viittansa tupsua.
Hän näet ajatteli: "Jos vain saan koskettaa hänen viittaansa, -
minä paranen."
Jeesus kääntyi, näki naisen ja sanoi: -
"Ole rohkealla mielellä, tyttäreni, uskosi on parantanut sinut."
Siitä hetkestä nainen oli terve.
Kun Jeesus tuli esimiehen taloon -
ja näki huilunsoittajat ja hälisevän ihmisjoukon, -
hän sanoi: "Menkää pois! Ei tyttö ole kuollut, hän nukkuu."
Hänelle naurettiin.
Mutta kun väki oli ajettu ulos, -
Jeesus meni sisään ja otti tyttöä kädestä, -
ja tyttö nousi.
Tästä levisi tieto koko sille seudulle.